
Vállfává alakítható csomagolás tervezése

Napjainkban a divatipar nagy sebességgel készíti el újabbnál újabb kollekcióikat, mellyel egyre jobban kihasználják a fogyasztói társadalmat. Ennek az élén a fast fashion cégek állnak, melyek a bőséges és gyorsan változó divatiparicikkeken túl, olcsó ár kínálatukkal tudnak versenyben maradni. Az olcsó ár mellé viszont silány minőség társul, így feleslegesen sok divatipari terméket vásárolnak az emberek. Ezzel karöltve a ruházati cikkek online árusítása is növekvő tendenciát mutat, melyből adódóan rengeteg hulladék keletkezik nem csak a gyorsan elavuló divatos textíliák végett, hanem azok csomagolásából is.
Szakdolgozatomban erre a problémára terveztem egy vállfává alakítható e-kereskedelmi csomagolást. Tervezésem fontos feltétele volt, hogy környezetbarát anyagból készüljön el a termék, minél kevesebb ragasztó használatával. Mindemellett a termék védelmén túl rendelkezzen egyéb, a termékhez kapcsolódó funkcionalitással.
Úgy gondolom, hogy a legalapvetőbb ruhaipari cikkek a pólók és ingek, így ezeknek terveztem e-kereskedelmi csomagolást. Végeredményként szerintem sikerült egy, a kritériumaimnak megfelelő csomagolást terveznem. A mikrohullámpapír alapanyagból készült csomagolás alkalmas szállításra, mivel alapanyaga papír így újrahasznosítható és természetes anyagból épül fel, illetve kitűnő alapanyagnak bizonyult a csomagolás vállfává alakításához.



